open-index/open-wikipedia-markdown huggingface dataset:
Յորգեն Ինգման

**Յորգեն Ինգման** (,), դանիացի կիթառահար, որը կնոջ՝ Գրետայի հետ դուետով հաղթել է Եվրատեսիլ 1963 երգի մրցույթում՝ կատարելով «Dansevise» երգը։

## Կենսագրություն
10 տարեկանից ջութակ է նվագել։ 1945-1958 թվականներին աշխատել է Դանիայի ամենահայտնի ջազ երաժիշտներից մեկի՝ Սվեն Ռասմուսենի հետ։ Ապա մենահամերգներով ելույթ է ունեցել որպես «Յորգեն Ինգմանը և նրա կիթառը»։ Այդ անունով 1961 թվականին ձայնագրել է «Apache» ալբոմը, որը զբաղեցրել է առաջին հորիզոնականը անգլիական, 2-րդը՝ ամերիկյան, 4-րդը՝ կանադական և 6-րդը՝ գերմանական չարթերում։ 1956 թվականին ամուսնացել է երիտասարդ երգչուհի Գրետա Կլեմենսենի հետ, որի հետ ստեղծել են դուետ, որը շուտով «Պարզապես քայլելով անձրևի տակ» (դան․ ՝ Blot slentre gennem regn) երգով հայտնի է դարձել Սկանդինավիայում։ 1963 թվականին «Dansk Melodi Grand Prix» մրցույթում հաղթելուց հետո դուետը ներկայացրել է Դանիան Եվրատեսիլ երգի մրցույթում, որտեղ ևս «Dansevise» երգով առաջին տեղն է գրավել։

1975 թվականին Յորգենը բաժանվել է Գրետայից և դրանից հետո ելույթ է ունեցել իր սեփական կվարտետի հետ և որպես անկախ կիթառահար, մինչև 1984 թվականին հրաժեշտ է տվել բեմին երկարատև հիվանդության պատճառով։

Մահացել է 2015 թվականի մարտի 21-ին 90 տարեկան հասակում՝ իրենից հետո թողնելով երկու երեխա և հինգ թոռնիկ։

## Հիշատակ
2003 թվականին լույս է տեսել Հենրիկ Քրիստոֆերսենի «Գրետա և Յորգեն Ինգմաններ» () գիրքը։

2010 թվականին Տիվոլիի ապակե սրահում () բեմադրվել է «Արևի ճառագայթը ջրափոսում» ( ) ներկայացումը՝ նվիրված Յորգեն և Գրետա Ինգմանների կյանքին և ստեղծագործություններին։

## Ծանոթագրություններ

Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Դանիացի երաժիշտներ
Կատեգորիա:Դանիացի երգիչներ
Կատեգորիա:Դանիացի կոմպոզիտորներ
Կատեգորիա:Եվրատեսիլ երգի մրցույթի հաղթողներ
Վալենտինա Տրոնել

**Վալենտինա Տրոնել** (, ) հայտնի է որպես **Վալենտինա**, ֆրանսիացի երգչուհի, «Մանկական Եվրատեսիլ 2020» երգի մրցույթի հաղթող։

«Մանկական Եվրատեսիլ»-ից առաջ Վալենտինա Տրոնելը մասնակցել է «Մանուկների ձայն»-ի ֆրանսիական տարբերակին։ 2018 թվականից «*Kids United»* խմբի նոր սերնդի անդամ է։

## Կենսագրություն
Վալենտինա Տրոնելի հայրենի քաղաքը Ռենին է՝ Ֆրանսիայի հյուսիս-արևմուտքում գտնվող Բրետան երկրամասի մայրաքաղաքը։ Մայրը իտալերենի ուսուցիչուհի է։

2016-ին աղջիկը մասնակցել է «Մանկական ձայն» հեռուստածրագրի չորրորդ եթերաշրջանին, բայց հասել է մինչև կույր լսումների փուլ, քանի որ ուսուցիչներից ոչ մեկը չի շրջվել դեպի նա։

2018 թվականից Տրոնելը եղել է «*Kids United Nouvelle Géneration»* մանկական երաժշտական խմբի անդամ (*Kids United* խմբի «նոր սերունդ»)։ Խմբի հետ ձայնագրել է երկու ալբոմ։

2020 թվականի նոյեմբերին Վալենտինա Տրոնելը «*J’imagine*» («Ես պատկերացնում եմ») երգով ներկայացրել է իր երկիրը Մանկական Եվրատեսիլում և հաղթել՝ հավաքելով 200 միավոր և մեծ տարբերությամբ առաջ անցնելով Ղազախստանից (152 միավոր) և Իսպանիայից (133 միավոր)։ Սա Ֆրանսիայի առաջին հաղթանակն է այս երգի մրցույթի մանկական տարբերակում։

## Երաժշտական ոճ
Տրոնելը ֆրանսերեն ոչ միայն երգում է, այլև ռեփ է կարդում։

Բացի այդ, նա երգում է իտալերեն։ Տրոնելը հատկապես սիրում է երգել Լաուրա Պաուզինիի երգերը, քանի որ նրա մայրը իտալացի այս երգչուհու երկրպագու է։ 2016 թվականի «Մանկական ձայն» հեռուստածրագրի կույր լսումներ փուլում ևս Վալենտինա Տրոնելը կատարել է Պաուզինիի երգը՝ «*Tra te e il mare*»-ը։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* Профиль Валентины Тронель на официальном сайте «Детского Евровидения»

Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Ֆրանսիացի երգիչներ
Ժակ Անրի Լարտիգ

**Ժակ Անրի Լարտիգ** (,), ֆրանսիացի լուսանկարիչ և նկարիչ։

## Կենսագրություն և ստեղծագործություն
Սկսել է լուսանկարել վեց տարեկանից՝ օգտագործելով հոր տեսախցիկը և վարելով իր սեփական լուսանկարչական օրագիրը։ Դրանից ուրվագծվել է նրա գեղարվեստական ոճը, անսպասելիորեն բռնված պահի գեղագիտությունը համատեղելով լուսանկարվող օբյեկտի նկատմամբ ինտիմ, «տնային» վերաբերմունքի հետ, հատկապես կանանց դիմանկարներում։ 1908-1910 թվականներին Լարտիգը հավաքածուի մեջ ներառել է բազմատեսակ ինքնաթիռների լուսանկարներ։

1911 թվականին Լարտիգ ընտանիքը տեղափոխվել է Փարիզ և այնտեղ՝ Բուլոնյան անտառում, Ժակ Անրին հայտնաբերել է նորաձևության էքսցենտրիկ աշխարհը։ 1915 թվականին որոշում է կայացրել նկարիչ դառնալ՝ չվնասելով լուսանկարչության հանդեպ իր հետաքրքրվածությունը։ 1910-1940-ական թվականներին նկարահանել է ավտոարշավներ, ավիացիայի առաջնորդների, դահուկի պարապմունքներ Շամոնիի լեռնային հանգստավայրում, ամառային լողափեր և զբոսանավեր Ռիվիերայում, արվեստի, թատրոնի և կինոյի գործիչների (Կես Վան Դոնգեն, Պիկասո, Ժան Կոկտո, Աբել Գանս, Սաշա Գիտրի, Ռոբեր Բրեսոն, Ֆրանսուա Տրյուֆո, Ֆեդերիկո Ֆելինի և այլն)։ Լարտիգի մուսաները ամենագեղեցիկ կանայք էին։ Նրանցից մեկը ռումինացի հրեա Ռենե Պերլն է, որի հետ նա երկու տարի արդյունավետ աշխատել է Բիարիցում։ Դրանից ձևավորվել է «հիասքանչ դարաշրջանի» մի տեսակ պատկեր։

## Ճանաչում
1922 թվականից Լարտիգի աշխատանքները ցուցադրվել են տարբեր սրահներում։ Նա ճանաչում է ձեռք է բերել Նյու Յորքի ժամանակակից արվեստի թանգարանում (1963) ցուցահանդեսից և Լայֆ» ամսագրում պորտֆոլիոյի հրատարակումից հետո։ 1974 թվականին պատվեր է ստացել նկարելու Ֆրանսիայի նախագահ Վալերի Ժիսկար դ'Էստենի պաշտոնական դիմանկարը։ 1975 թվականին Փարիզի դեկորատիվ արվեստի թանգարանում տեղի է ունեցել «Լարտիգ 8x80» մեծ հետահայաց ցուցահանդեսը։ Նրա մասին նկարահանվել է մի քանի վավերագրական ֆիլմ։ Լարտիգի անունով է կոչվել Փարիզի V-րդ շրջանի փողոցներից մեկը (Rue Jacques-Henri-Lartigue)։

## Ծանոթագրություններ

## Հրատարակություններ
* Jacques-Henri Lartigue: le choix du bonheur.Besançon: Editions La Manufacture, 1992

## Գրականություն
* Roegiers P. Jacques Henri Lartigue: les tourments du funambule: dessin, peinture et photographie. Paris: La Différence, 2003
* Moore K.D. Jacques Henri Lartigue: the invention of an artist. Princeton: Princeton UP, 2004.

## Արտաքին հղումներ
* An invitation for Martine d’Astier… Discover (or rediscover?) Lartigue
* Жак-Анри Лартиг, жизнеописание и галерея фоторабот
* Страница на сайте «Мастера фотографии»

Կատեգորիա:20-րդ դարի ֆրանսիացի նկարիչներ
Կատեգորիա:Լուսանկարիչներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի լուսանկարիչներ
Կատեգորիա:Ֆրանսիացի նկարիչներ
Բոստանային մշակաբույսեր

աջից|531x531փքս
**Բոստանային մշակաբույսեր**, դդմազգիներրի ընտանիքի մշակաբույսերի խումբ, որոնց պտուղներն օգտագործում են որպես սնունդ, կեր և տեխնիկական նպատակներով։

## Նկարագրություն
Բոստանային մշակաբույսեր են ձմերուկը, սեխը, դդումը և այլն։ Դրանք առաջացել են Ասիայի, Աֆրիկայի և Ամերիկայի արևադարձային և մերձարևադարձային երկրներում։ Մշակվում են բոլոր մայրցամաքներում։ ԲոստանայիՆ մշակաբույսերի ցողունները խիղբերի օգնությամբ մագլցող կամ գետնատարած են և տերևակալած, հիմնականում միատուն  են, փոշոտվում են միջատների օգնությամբ։ ԲոստանայիՆ մշակաբույսերն ունեն լավ զարգացած արմատային  համակարգ։ Դդումի և կերակրային ձմերուկի գլխավորությամբ  ցողունի երկարը մոտ 10 մ է, սեղանի ձմերուկինը՝ 5 մ, դդումինը՝ մոտ 3 մ։ Ջերմասեր է (լավագույն ջերմաստիճանը՝ 25–30 C), բավականին երաշտադիմացկուն են։ Պտուղը կեղծ հատապտուղ է։

## Կիրառություն
Սեխի և ձմերուկի պտուղներն օգտագործում են թարմ, ձմերուկի (նարդեկ), սեխի (բեկմես) մեղր եփելու համար։ Դրանցից պատրաստում են նաև մուրաբաներ, շաքարաչրեր և այլն։ Դդումը նույնպես օգտագործում են սննդի մեջ (եփած, տապակած, մուրաբա, պահածոներ պատրաստում)։ Կերակրային ձմերուկի և դդումի պտուղները հյութալի կերեր են։ Բոստանային մշակաբույսեր մշակում են ՀՀ գրեթե բոլոր մարզերում։ Բոստանային մշակաբույսերի բերքատվությունը՝ 200–400 ց/ հա։ Ավելի բարձր բերք ստացվում է խամ ու խոպան հողերում և բազմամյա խոտաբույսերից հետո մշակելիս։ Բոստաններ ստեղծում են հումուսով հարուստ հողերում։

## Տես նաև
* Դդում
* Ձմերուկ
* Վարունգ
* Սեխ

Կատեգորիա:Գյուղատնտեսություն
Կատեգորիա:Գյուղատնտեսությունը Հայաստանում
Կատեգորիա:Բանջարաբուծություն
Բույսերի ոչ վարակիչ հիվանդություններ

**Բույսերի ոչ  վարակիչ հիվանդություններ**, ախտաբանական երևույթներ, որոնք առաջանում են բույսերի համար անբարենպաստ էկոլոգիայի գործոնների զուգակցումից՝ օդի և հողի խոնավության ավելցուկ կամ պակաս, մարդու սխալ գործունեություն (թունաքիմիկատների սխալ կիրառում, օդի աղտոտվածություն, բարձր և ցածր ջերմաստիճաններ և դրա կտրուկ տատանում և այլն)։

## Հիվանդության տեսակներ
Ըստ պատճառագիտության լինում են` սնուցախանգարումային, մեխանիկական վնասվածքներից և բույսերի ճառագայթահարումից առաջացած հիվանդություններ և այլն։

### Սնուցախանգարումային հիվանդություններ
Սնուցախանգարումային հիվանդությունները կապված են բույսերի հանքանյութերի սնուցման ռեիժմի խանգարումների (սննդանյութերի, հողի խոնավության ավելցուկի կամ անբավարարության, բարձրթթվայնության կամ հիմնայնության) հետ։ Օրինակ՝ հողում ազոտի, ֆոսֆորի, կալիումի, երկաթի և այլնի անբավարարությունն առաջացնում է ցորենի, եգիպտացորենի, շաքարի ճակնդեղի, կտավատի և այլ մշակաբույսերի քլորոզ, բորի պակասությունը՝ վուշի բակտերիային հիվանդություններ, շաքարի ճակնդեղի՝ ֆոմոզով վարակում, ազոտի ավելցուկը հանգեցնում է ընձյուղների և ճյուղերի սերտաճման՝ լայն ու տափակ քուղանման գոյացությունների առաջացման։ Հողի բարձրթթվայնությունը երեքնուկի զանգվածային թառամման հիմնական պատճառն է, ավելցուկի խոնավությունն առաջացնում է ցանքերի խոնավահարություն։ Անբարենպաստ ջերմաստիճանի ազդեցությամբ առաջանում են ծիլերի խանձում, սմքուք, հատիկասմքուք, աշնանացանի ցրտահարություն, ցանքերի շերտահեռացում և չորացումներ, այրվածքներ, ցրտահարություններ և այլն։

#### Անբարենպաստ լուսային ռեժիմ
Անբարենպաստ լուսային ռեժիմի դեպքում առաջանում են լյումոպաթիաներ․ լույսի անբավարարությունն առաջացնում է դալկություն, ծիլերի չորացում, լույսի ավելցուկի դեպքում՝ լուսասինթեզի թուլացում։ Բույսի հասունացման փուլում ջրի ավելցուկի դեպքում (երկարատև անձրևոտ եղանակին) հաճախակի են պտուղների և սերմերի արտահոսությունը։

#### Մեխանիկական վնասվածքներ
Մեխանիկական վնասվածքները հանգեցնում են բույսերի առանձին հյուսվածքների և օրգանների քայքայման, գետնամածության, նպաստում վարակիչ հիվանդությունների զարգացմանը։

#### Բույսերի ճառագայթային հիվանդություններ
Բույսերի ճառագայթային հիվանդություններն ի հայտ են գալիս իոնացնող ճառագայթների ազդեցությամբ։ Հողում ճառագայթաակ տիվնյութերի առկայությամբ տարածաշրջաններում բույսերի ճառագայթումը ախտահարում դիտվում է, երբ ճառագայթումը հարյուրավոր անգամներ գերազանցում է բնականոն ֆոնը։ Սովորաբար թույլ ճառագայթահարումը (մինչև 400 Ռենտգեն) բույսերի աճը դանդաղեցնում է, դիտվում են սերմերի ու բողբոջների թեր զարգացում, ծաղիկների անպտղություն։ Ուժեղ ճառագայթահարված (2000 Ռենտգենից բարձր) բույսերի աճը դադարում է, բույսերը թառամում ու չորանում են։

#### Պայքարի միջոցառումներ
Բույսերի աճման ու զարգացման համար անբարենպաստ գործոնների վերացում։

Կատեգորիա:Բույսեր
Կատեգորիա:Բույսերի հիվանդություններ
Կատեգորիա:Գյուղատնտեսություն
Սևրան

**Սևրան** (ֆր.՝ Sevran. . səvʁɑ̃), քաղաք և համայնք Ֆրանսիայում՝ Իլ-դե-Ֆրանս երկրամասի Սեն-Սեն Դենի դեպարտամենտում։ Զբաղեցնում է 7,28 քառակուսի կիլոմետր տարածք։ 2020 թվականի հունվարի 1-ի տվյալներով  բնակչության թվաքանակը եղել է 51.778։

## Աշխարհագրություն
Սևրանը գտնվում է Ուրկի ջրանցքի ափերին։ Փարիզի արվարձանն է և ընկած է Ֆրանսիայի մայրաքաղաքի կենտրոնից՝ զրոյական կետից մոտավորապես 18 կիլոմետր դեպի հյուսիս-արևելք՝ Իլ դը Ֆրանսի չափազանց ուրբանիզացված տարածքում. համայնքի զբաղեցրած 7,28 քառակուսի կիլոմետր տարածքըը գործնականում ամբողջությամբ կառուցապատված է։ Սահմանակից համայնքներն են հյուսիսում՝ Վիլպենը, արևմուտքում ՝ Օլնե սու Բուան, արևելքում՝ Վոժուրը և հարավում ՝ Լիվրի-Գարգանը։

## Պատմություն
1865 թվականին  Նապոլեոն III-ի կարգադրությամբ Սևրանում կառուցվել է վառոդի պատրաստման խոշոր գործարան՝ Poudrerie nationale de Sevran-Livry-ն, որը գործել է 1873-ից 1973 թվականներին՝ ունենալով 3.000-ից ավելի աշխատող։ 1982 թվականին ձեռնարկությունը վերածվել է թանգարանի, որի շուրջ ստեղծվել է 137 հեկտար տարածք զբաղեցնող *Parc de la Poudrerie-ն ։*

1947 թվականից մինչև 1955 թվականը Poudrerie-ի մասնաճյուղ է գործել Ֆորտ դը Վոժուրի տարածքում, և այնտեղ պայթուցիկ նյութերով փորձարկումներ են կատարվել։

## Բնակչության դինամիկան

51.778 բնակչով ( 1. 2020 թվականի հունվար ) Սևրանը Սեն-Սեն Դենի դեպարտամենտի խոշոր ագլոմերացիոն համայնքներից մեկն է։ 1962 թվականին համայնքն ընդամենն ուներ 17 969 բնակիչ։ Բնակչության զգալի աճ է գրանցվել հատկապես 1970-1980-ական թվականներին։

Փարիզի ծայրամասում գտնվող Սևրանում բնակչության միջին խտությունը բավականին բարձր է՝  մոտ 7000 մարդ /&nbsp;կմ²։ Ընդ որում՝ բնակչության ընդհանուր թվաքանակում օտարերկրացիների տեսակարար կշիռը միջինից զգալիորեն բարձր է։

## Պատկերասրահ

Image:Sevran - Canal de l Ourcq.jpg|Ուրկի ջրանցքը Սևրանում
Image:Sevran-Carte de France dite d Etat-Major.jpg|Սևրանը 1870 թ. քարտեզին
Image:Sevran map.svg|Սևրանը մերօրյա քարտեզին
Image:Sevran - Residence Isabelle.jpg|
Image:Sevran carte de Cassini1.jpg|Սևրանը 1780 թ. քարտեզին
Image:Sevran-L'église.jpg|Եկեղեցին 1900 թ.
Image:INCONNU - FREIVILLE-SEVRAN - Maison L. Barriéty.jpg|
Image:Blason Sevran.svg|Քաղաքի զինանշանը
Image:Sevran - Hotel de Ville.jpg|Քաղաքապետարանը
Image:Sevran - Usine des Films Kodak.jpg|
Image:Sevran-Livry - Facade du batiment de la gare.jpg|Սևրան-Լիվրի երկաթուղային կայարանը
Image:Sevran parc Roger Badier pano.jpg|Բադիե զբոսայգին և հայոց ցեղասպանության զոհերի հիշատակը հավերժացնող խաչքարը
Image:Ville fleurie.svg]|
Ավետիս Հովսեփյան

**Ավետիս Վարդանի Հովսեփյան** (), հայ խորհրդային ֆուտբոլիստ, դարպասապահ։

## Կարիերա
1976 և 1978-1980 թվականներին Երևանի «Արարատի» կազմում հանդես է եկել ԽՍՀՄ առաջնության Բարձրագույն խմբում։ 1977 թվականին ընտանիքի հետ տեղափոխվել է ԱՄՆ, որտեղ մեկ տարի հանդես է եկել ASL  «Լոս Անջելես Սքայհոքս» թիմում, սակայն շուտով վերադարձել է Երևան։

## Ձեռքբերումներ
* ԽՍՀՄ առաջնության արծաթե մեդալակիր - 1976 (գարուն)
* ԽՍՀՄ գավաթի խաղարկության եզրափակչի մասնակից - 1976

## Ծանոթագրություններ

## Արտաքին հղումներ
* 

Կատեգորիա:Արարատի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Սենտ Անդրե

**Սենտ Անդրե** ( sɛ̃t‿ɑ̃.dʁe), մեծությամբ հինգերորդ համայնքը Ֆրանսիայի անդրծովյան Ռեյունիոն դեպարտամենտում։ Ընկած է Ռեյունիոն կղզու հյուսիս-արևելյան մասում։ Համայնքի տարածքում է գտնվում Էտան դը Բուա Ռուժ ոչ մեծ լիճը։

Սեն Ժան և Մատ գետերի միջև ընկած այս տարածքը բնակեցվել է 17-րդ դարի կեսերից։ Առաջին բնակիչները եղել են ֆրանսիական Ֆորտ Դոֆինի կառավարիչ Պրոմիսի կողմից աքսորված այն ըմբոստները, ովքեր մտադրվել էին Բուրբոնների դեմ ապստամբություն բարձրացնել 1646 թվականին։ Իջնելով Սեն-Լորանից՝ նրանք բնակություն հաստատեցին Կվարտիե դե Ֆրանսեում՝ Սեն-Ժան գետի ափին։ Սենտ Անդրեի տարածաշրջանը պատմականորեն համարվում է Նոր աշխարհում՝ Ամերիկայում ֆրանսիացիների բնակեցրած առաջին վայրերից մեկը։

## Ժողովրդագրություն

## Աշխարհագրություն
### Կլիմա
Սենտ Անդրեն ունի արևադարձային մուսոնային կլիմա (ըստ Կյոպենի կլիմայի դասակարգման՝ *Am* ): Տարեկան միջին ջերմաստիճանը 24.6 է, տեղումների տարեկան միջին  քանակը՝ 2 503,8  միլիմետր է։ Ամենախոնավ ամիսը մարտն է։ Միջին ամենաբարձր ջերմաստիճանը փետրվարին է՝ մոտ 27.4&nbsp;°C (81.3&nbsp;°F), իսկ ամենացածրը՝ հուլիսին՝ մոտ 21.8&nbsp;°C (71.2&nbsp;°F):  Սենտ Անդրեում երբևէ գրանցված ամենաբարձր ջերմաստիճանը եղել է 2019 թվականի մարտի 18-ին՝ 34.0&nbsp;°C (93.2&nbsp;°F),  երբևէ գրանցված ամենացածր ջերմաստիճանը՝ 2005 թվականի հուլիսի 3-ին՝ 13.3&nbsp;°C (55.9&nbsp;°F)։

## Malaysia Airlines 370 չվերթի ինքնաթիռի բեկորներ
2015 թվականի հուլիսի 29-ին համայնքի լողափում հայտնաբերվել են օդանավի բեկորներ։ Ավելի ուշ հաստատվել է, որ դրանք եղել են Malaysia Airlines 370 չվերթի ինքնաթիռի բեկորների մի մասը, ինքնաթիռ, որն անհետացել էր 2014 թվականի մարտի 8-ին  Ռեյունիոնից մոտ  արևելք

## Պատկերասրահ

Image:Entrée-collège-Bédier-Réunion.JPG|Ժոզեֆ Բեդիեի անվան քոլեջը
Image:Petit-pont-étang-Colosse.JPG|Կամրջակ՝ Կոլոսս / Colosse զբոսայգում


## Ծանոթագրություններ

Կատեգորիա:Ֆրանսիայի քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ֆրենկ Նեթթեր

**Ֆրենկ Հենրիի Նեթթեր** (), ամերիկացի վիրաբույժ և բժշկական նկարազարդող(իլյուստրատոր)։ Եղել է Նյու Յորքի Բժշկության ակադեմիայի անդամ:

## Կենսագրություն

### Վաղ կյանքը և բժշկական կարիերան
Ֆրենկ Հենրիի Նեթթերը ծնվել է Մանհեթենում։ Մանկուց երազել է նկարիչ դառնալ։ Ավագ դպրոցում ստացել է կրթաթոշակ Դիզայնի ազգային ակադեմիայում սովորելու համար։ Սովորելուց հետո Նյու Յորքի Արվեստի Ուսանողների Լիգայում սկսել է կարիերան՝ արագորեն հասնելով հաջողության՝ աշխատելով հայտնի ամսագրերում, ինչպիսիք են՝ *[[Շաբաթ երեկոյան փոստ|Saturday Evening Post-]]ը* և *[[Նյու Յորք Թայմս|The New York Times-]]ը*։ Չնայած այս ամենին, ծնողները համաձայն չէին նկարչի կարիերային, և նա սկսեց բժշկություն սովորել։ Նյու Յորքի քաղաքային քոլեջում կրթություն ստանալուց հետո նա ավարտեց բժշկական դպրոցը, և անցավ վիրաբուժական պրակտիկայի Բելվյուի հիվանդանոցում։

### Վաղ բժշկական արվեստի կարիերա
Բժշկական ուսուցման ընթացքում շարունակելով զբաղվել արվեստով, նա վերադարձավ բժշկական արվեստին՝ իր եկամուտը լրացնելու համար։ Մասնավորապես, դեղագործական ընկերությունները սկսեցին փնտրել Նեթթերին նկարազարդումներ անելու համար, ինչը կօգնր վաճառել նոր ապրանքներ։

## Թերահավատություն
Նեթթերը թերահավատորեն էր վերաբերվում այլընտրանքային բժշկությանը և տարօրինակ դիետաներին և 1975 թվականին գրեց *«Fad Diets Can Be Deadly»(«Տարօրինակ դիետաները կարող են մահացու լինել»)* և հերքեց «մոդայիկ» դիետաների ապակողմնորոշիչ պնդումները։

## Պարգևներ

* 1966, *Թաունսենդ Հարիս մեդալ*, Նյու Յորքի քաղաքային քոլեջ
* 1969, *Հարոլդ Սվանբերգի անվանական ծառայության մրցանակ*, Ամերիկյան բժշկական գրողների ասոցիացիա
* 1979, *Գովասանքի բանաձև*, Ֆլորիդայի նահանգի օրենսդիր մարմին
* 1981 թ., *Վաստակավոր ծառայության մրցանակ*, Սրտաբանության ամերիկյան քոլեջ
* 1981, *[[Գիտությունների դոկտոր|գիտությունների դոկտորի]] պատվավոր կոչում*, Նյու Ջերսիի բժշկական և ստոմատոլոգիայի քոլեջ
* 1985 թ., Ջորջթաունի համալսարանի *[[Գիտությունների դոկտոր|գիտությունների դոկտորի]] պատվավոր կոչում*
* 1986, *Սողոմոն Ա. Բերսոնի բժշկական շրջանավարտների նվաճման մրցանակ*, Նյու Յորքի համալսարանի բժշկական դպրոց
* 1986, *գիտությունների դոկտորի պատվավոր կոչում*, Շերբրուկի համալսարան, Կանադա
* 1986 թ., *Կյանքի նվաճումների մրցանակ*, Բժշկական նկարազարդողների ասոցիացիա
* 1987 թ., Հյուսիսային Ամերիկայի Ռադիոլոգիական միության *պատվավոր անդամ*
* 1988 թ., Ամերիկյան օրթոպեդ վիրաբույժների ակադեմիայի *Մկանային-կմախքային համակարգի գիտելիքների ներդրման համար պատվավոր մրցանակ*
* 1988 թ., Մեծ Բրիտանիայի Բժշկական Արվեստագետների Ասոցիացիայի *պատվավոր կրթաթոշակ*
* 1990 թ., *Հատուկ ճանաչման մրցանակ*, Բժշկական իլյուստրատորների ասոցիացիա
* 1990 թ., Կլինիկական անատոմիստների ամերիկյան ասոցիացիայի *պատվավոր անդամի մրցանակ*

## Ծանոթագրություններ

 
Կատեգորիա:1991 մահեր
Կատեգորիա:1906 ծնունդներ
Կատեգորիա:Ամերիկացի բժիշկներ
Կատեգորիա:Ապրիլի 25 ծնունդներ
Կատեգորիա:Սեպտեմբերի 17 մահեր
Կատեգորիա:Վիրաբույժներ
Կատեգորիա:Ամերիկացի պատկերազարդողներ
Կատեգորիա:Ամերիկացի արվեստագետներ
Միչիզո Տաչիհարա

**Միչիզո Տաչիհարա** (, ), ճապոնացի բանաստեղծ, որն ակտիվ էր Շոու վաղ շրջանում։ Նա հետք է թողել նաև որպես ճարտարապետ։ Տաչիհարան օգտագործել է նաև Յոշիհիկո Միկի և Յոշիհիկո գրչանունները։ Ավարտել է Տոկիոյի կայսերական համալսարանի ճարտարապետության բաժինը։ Երեք տարի սովորելով Տոկիոյի համալսարանի ճարտարապետության բաժնում, նա ստացել է Տացունոյի անվան մրցանակը նույն բաժնից, իսկ 1938 թվականին ստացել է Չույա Նակահարայի անվան մրցանակը իր պոեզիայի համար։

Ծնվել է Տոկիոյի Չուո-կու քաղաքում։ Տոկիոյի պրեֆեկտուրալ կրտսեր դպրոցում նրան ողջունեցին որպես Ակուտագավայից ի վեր ամենամեծ տաղանդը։ Առաջին միջնակարգ դպրոց հաճախելիս նա ծանոթացավ  ավագ դպրոցի ուսանող Տացուո Հորիի հետ, ինչպես նաև սովորեց Սաիսեյ Մուրոյի մոտ։ Ամառվա ընթացքում Տոկիոյի համալսարան հաճախելիս նա մնաց Օիվակում։ Օիվակեի «Գյուղական կյանքը» տպագրված է *Shiki* պոեզիայի ամսագրում։ Հաջորդ տարի Տաչիհարան կրկին այցելեց Օիվակե։ Այդ իսկ ժամանակ նրա առողջությունը վատացավ, և նա մահացավ 24 տարեկանում թոքախտից։

## Կենսագրություն
Չնայած հանդիսանալով Տոկիոյի քաղաքացի՝ Միչիզոն հազվադեպ էր հիշատակում ժամանակակից քաղաքային տեսարաններն իր աշխատանքներում՝ նախընտրելով բնության նկարագրությունները։

Քանի որ նա խորապես հետաքրքրված էր հունական դիցաբանության Հիակինթոսի լեգենդներով  և իր բանաստեղծությունների ժողովածուն անվանեց Ֆուշինշի, նրա մահվան տարելիցը՝ մարտի 29-ը, հիշատակվում է որպես «Ֆուշինշիի հիշատակի օր»։

Տացուո Հորին գրել է «Նահոկո» վեպը, որը ներկայացնում է Միչիզո Տաչիհարայի օրինակով մի երիտասարդի։

## Ստեղծագրություն
Շինանո լեռնաշխարհի բնական լանդշաֆտները անսահման քանակությամբ պատկերներ էին տալիս, որոնք Տաչիհարան հետագայում կօգտագործեր իր աշխատանքում.  թռչունները, ամպերը, ծաղիկները, խոտը, լեռները, երկինքը, ծառերը և քամին։ Նրա պոեզիայի մի զգալի մասը հիմնված էր բանաստեղծական մղումների վրա, իսկ ստեղծագործությունները պիտակվեցին «սենտիմենտալ»։ Նա բացեիբաց գրում էր իր զգացմունքների մասին և արտահայտում էր այն, ինչ կար իր սրտում՝ թույլ տալով, որ իր բանաստեղծությունը լինի անաղարտ և իրական։

1939 թվականի մարտի 29-ին նրա հիվանդությունը խորացել է, և վերջին բանաստեղծությունը, որը նա գրել է մահից առաջ՝ *Օրորոցային* (子守唄, Նեմուրի-ուտա), խոսում է հանգիստ քնելու մասին։

## Ծանոթագրություններ

Կատեգորիա:Ճապոնացի բանաստեղծներ
Կատեգորիա:Ճապոնացի գրողներ
Կատեգորիա:Ճապոնացի ճարտարապետներ
Կատեգորիա:Տուբերկուլոզից մահացածներ
Սևերին

**Սևերին** (ի ծնե՝ **Ժոզիանա Գրիզո**, ), ֆրանսիացի երգչուհի։

## Կարիերա
1971 թվականին  «Նստարան, ծառ, փողոց» երգով Եվրատեսիլ երգի մրցույթում ներկայացրել է Մոնակոն և հաղթել, երաժշտության հեղինակը Ժան-Պիեռ Բուրթայրն է, իսկ խոսքերը գրել է  Իվ Դեսկը։ Երգը ձայնագրվել է անգլերենով՝ «Chance in Time», գերմաներեն՝ «Mach die Augen zu», իտալերեն՝ «Il posto»։ Նույն թվականին բնօրինակ երգը «UK Singles Chart»-ում զբաղեցրել է 9-րդ հորիզոնականը, իսկ անգլերեն տարբերակը, որը թողարկվել է «CBS»-ով չի հայտնվել հիթ շքերթներում։ Երգը բարձր գնահատակի է արժանացել եվրոպական այլ մրցույթներում։ Սևերինը հետագայում հաջողություններ է գրանցել Ֆրանսիայում, Գերմանիայում և այլ երկրներում։

1975 և 1982 թվականներին, որպես Գերմանիայի պատվիրակ կրկին մասնակցել է Եվրատեսիլ երգի մրցույթին, սակայն չէր ձգտում հաղթել։ 2 անգամ փորձելուց հետո նրան չհաջողվեց հաղթել։ 2006 թվականին Աթենքում կայացած Եվրատեսիլ երգի մրցույթում նվագակցել է Մոնակոյի պատվիրակին։

## Սկավառակագրություն և հիթ-շքերթների հաջողություններ
*«Նստարան, ծառ, փողոց»-1 հորիզոնակն-Շվեդիա, Կանադա, 2-րդ հորիզոնական-Բենիլյուքս, 3-րդ հորիզոնական-Ֆրանսիա, Իռլանդիա,9-րդ հորիզոնական-UK, 23-րդ հորիզոնական- Գերմանիա
*«Հնարավորություն ժամանակի մեջ»
*«Փակիր աչքերդ և երազանքներ մաղթիր քեզ)»- 23-րդ հորիզոնական-Գերմանիա
*«Իլ փոստո»- 53-րդ հորիզոնական-Իտալիա
*«Ապրիր ինձ համար»- 32-րդ հորիզոնական- Ֆրանսիա
*«Այո, Էյֆելյան աշտարակ»-27-րդ հորիզոնական-Գերմանիա
*«Որպես կոչ»-24-րդ հորիզոնական-Ֆրանսիա
*«Ինձ արևի լույս է պետք»- 29-րդ հորիզոնական-Ֆրանսիա
*«Օլալա Լ' Ամուր»-19-րդ հորիզոնական- Գերմանիա
*«Որտեղ դու չկաս»-44-րդ հորիզոնական-Ֆրանսիա
*«Իմ քնքուշ սերը»-47-րդ հորիզոնական- Ֆրանսիա 
*«Փարիզի Բույրը»-40-րդ հորիզոնական-Գերմանիա
*«Պետք է երգել կյանքի մասին»-46-րդ հորիզոնական- Ֆրանսիա
*«Մոռանալ նշանակում է կորած լինել»-47-րդ հորիզոնական- Գերմանիա
*«Դու ինձ համար ամենամեծ գանձն ես»-49-րդ հորիզոնական-Գերմանիա
*«Յոթ արցունք»-49-րդ հորիզոնական-Գերմանիա

## Ծանոթագրություններ

## Արտաքին հղումներ
*
*
*
*

Կատեգորիա:Ֆրանսիացի երգչուհիներ
Ամբարային ցեց

**Ամբարային ցեց**, **հատիկային ցեց** (), իսկական ցեցերի ընտանիքի թիթեռ, որը պահեստավորված հացահատիկի, նաև՝ սեխի, դդմի, չորացրած սնկերի վնասատու է։

## Նկարագրություն
Թևերի բացվածքը 9-14 մմ է, առջևի թևերը՝ մուգ բծերով արծաթագորշագույն են, հետևինը՝ գորշ կամ դարչնագույն։ Թրթուրի երկարությունը մինչև 10 մմ է, դեղնասպիտակավուն։ Տարեկան  տալիս  է 1-2 սերունդ։ Թրթուրները ձմեռում են բոժոժներում։ Առաջին սերնդի թիթեռները դուրս են գալիս գարնանը։ Էգերը ձվադրում են հացահատիկի և այլ մթերքների վրա։ Թրթուրները սնվում են նույն  տեղերում։

## Տարածվածություն
Հանդիպում է  ամենուրեք՝ հացահատիկի պահեստարաններում և բնակելի տներում։ Բնության մեջ ապրում է ծառասնկերի և փտած ծառերի մեջ։

Աշխարհում տարածված տեսակ է։ Տարածված է Ռուսաստանի եվրոպական մասի հարավային շրջաններում, Սիբիրի հարավում։ Կարանտինային օբյեկտ է Հունգարիայի և Մոնղոլիայի համար։

## Վնասակարություն
Տեսակը մեծ վնաս չի հասցնում հացահատիկի պահեստներում, չնայած դրանցում համեմատաբար տարածված է։ Զանգվածային զարգացման դեպքում այն կարող է մեծ վտանգ ներկայացնել պահեստավորված հացահատիկի համար։

Սննդի պահեստներում այն կարող է փչացնել չոր հրուշակեղենը (թխվածքաբլիթներ, շոկոլադներ)։ Կարող է վնասել գինու արտադրություններում, որտեղ թրթուրները շարժվում են գինու խցաններում՝ նպաստելով գազի արտահոսքին և երբեմն գինու արտահոսքին։

## Ծանոթագրություններ

Կատեգորիա:Թիթեռներ
Կատեգորիա:Վնասատուներ
Ջոն Լի Անդերսոն

**Ջոն Լի Անդերսոն** (), ամերիկացի լրագրող և կենսագիր, The New Yorker խմբագրության անդամ, The New York Times-ի հեղինակը և բազմաթիվ այլ հրապարակումների ու հոդվածների։ Աշխատել է որպես լրագրող Աֆղանստանի, Իրաքի, Ուգանդայի, Իսրայելի, Էլ Սալվադորի, Իռլանդիայի, Լիբանանի, Իրանի և Մերձավոր Արևելքի տարբեր երկրների թեժ կետերից։

## Կենսագրություն
Թղթակցի կարիերան սկսեց 1979 թվականին Պերուում։ 1980-ականներին Time ամսագրի համար լուսաբանում էր Կենտրոնական Ամերիկայի դեպքերը։ 1980-ականների ընթացքում նա լուսաբանում էր Կենտրոնական Ամերիկան, սկզբում սինդիկացված սյունակագիր Ջեք Անդերսոնի համար, իսկ ավելի ուշ՝ Time, Life, The Nation և Harper's ամսագրերի համար։

Չե Գևարա ամենահայտնի կենսագրություններից մեկի հեղինակն է («Che Guevara: A Revolutionary Life»), առաջին անգամ հրատարակվել է 1997 թվականին։ Այս գրքի վրա աշխատելու ընթացքում Ջոն Լի Անդերսոնը կարողացավ բացահայտել Չե Գևարայի աճյունի գաղտնի թաղումը Բոլիվիայում, որոնք դուրս հանվեցին և տեղափոխվեցին Կուբայի դամբարան։ Հեղափոխական կյանքը լայն ճանաչում է ստացել որպես New York Times-ի տարվա նշանավոր գիրք և բազմաթիվ վերահրատարակություններ։ Ըստ ձախակողմյան NACLA ամսագրի, Անդերսոնի կողմից Ուգո Չավեսի և Վենեսուելայի լուսաբանումները լի են սխալներով և խեղաթյուրումներով։

## Գրքեր
* «Սև լիգայի» Գաղտնիքները. Մ. Պոլիտիզդատ, 1990 թվական (գրված է Սքոթ Անդերսոնի հետ)
* «Չե Գևարա. Կարևոր է միայն հեղափոխությունը», Ամֆորա, 2009 թվական

## Ծանոթագրություններ

Կատեգորիա:21-րդ դարի ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի կենսագիրներ
Կատեգորիա:Ամերիկացի հաղորդավարներ
Կատեգորիա:Ամերիկացի ոչ գեղարվեստական գրողներ
Կատեգորիա:Լրագրողներ այբբենական կարգով
Կատեգորիա:Ռազմական թղթակիցներ
Կատեգորիա:Ռեժիսորներ այբբենական կարգով
Այծի երգը

**«Այծի երգը»**, Չույա Նակահարայի ճապոնական բանաստեղծությունների ժողովածուն, որը հրատարակվել է 1934 թվականին։ Դա միակ բանաստեղծական ժողովածուն է, որը հրատարակվել է Չույայի կենդանության օրոք։

## Մինչ հրապարակումը
1932 Ապրիլին Չույա Նակահարան սկսեց խմբագրել բանաստեղծությունների ժողովածուն։ Հունիսին ամրագրումների համար գովազդ հրապարակվեց, սակայն միայն մոտ 10 հոգի համագործակցեցին։ Քանի որ մարդիկ քիչ էին, հուլիսին անցկացրինք հավաքագրման երկրորդ փուլը, սակայն արդյունքները մնացին նույնը։ Սեպտեմբերին Չույան վճարեց տպագրության համար 300 իենով (այն ժամանակվա գինը), որը մայրն էր նրան տվել, բայց չկարողացավ գումար վաստակել։

1934 թվականի դեկտեմբերին ժողովածուն հրատարակվում է։ Հրատարակված օրինակների թիվը հասնում էր 200-ի։

## Ներառված աշխատանքների մասին
Ստեղծագործությունները լայնորեն բաժանված են հինգ բաժնի՝ «Վաղ սաղմոսներ», «Պատանեկություն», «Միչիկո», «Աշուն» և «Այծի երգ»։

Ներառված գործերը գործեր են, որոնք տպագրվել են «Idiot Gun» ամսագրում և այլ հրատարակություններում 1929-ից 1930 թվականներին, բացառությամբ «Այծի երգի» երեք պատմվածքների և այլ գլուխներում ներառված չորս պատմվածքների։

## Քննադատություն
Հրապարակից հետո այն դրական արձագանքներ է ստացել Տեցուտարո Կավակամիից, Հիդեո Կոբայաշիից, Նոնոհեի Կուսանայից և Կոնոսուկե Հինացուից։

## Ժողովածույի հայտնի ստեղծագործություններ
* Կրկես ()
* Կեղտոտ տխրություն... ()
* Տխուր երգ ()

## Ծանոթագրություններ
Էենեկոսկի

**Էենեկոսկի** (), քաղաք Կենտրոնական Ֆինլանդիայում՝ Կեյտելե լճի ափին։

## Տնտեսություն
Քաղաքում գոյություն ունեցող Մ-Ռեալ անտառարդյունաբերական կոնցեռնը 2011 թվականի վերջին դադարեցրել է կավճապատ թղթի արտադրությունն իր գործարանում և արտադրությունը տեղափոխել Շվեդիա, ինչի պատճառով շուրջ 170 մարդ կորցրել է աշխատանքը։

2015-2017 թվականների ընթացքում *Metsä Group* անտառարդյունաբերական կոնցեռնը ծրագրել է կառուցել կենսատեխնիկական գործարան ներկայիս բջջանյութի գործարանի տեղում՝ վերակառուցման համար ներդնելով 1,1 միլիարդ եվրո և կարգավորելով բջջանյութի, կենսավառելիքի, ինչպես նաև տարբեր կենսանյութերի արտադրությունը։ Տնտեսական զարգացման նախարար Յան Վապաավուորին *Metsä Group*-ի ծրագրերն անվանել է «ֆիննական տնտեսության ամենադրական նորությունը երկար տարիների ընթացքում»։

Քաղաքում է գտնվում նաև «Valio» ընկերության գործարաններից մեկը։

## Բնակչություն

## Քաղաքականություն

## Քույր քաղաքներ
*  Էռնշյոլդսվիկ, Շվեդիա
*  Բրանդե, Դանիա
*  Սիգդալ, Նորվեգիա
* / Ալուշտա, Ղրիմ
*  Բորովիչի, Նովգորոդի շրջան, Ռուսաստան
*  Սեստրորեցկ, Ռուսաստան

## Ծանոթագրություններ

Կատեգորիա:1911 հիմնադրումներ
Կատեգորիա:Ֆինլանդիայի բնակավայրեր
Կատեգորիա:Ֆինլանդիայի քաղաքներ
Բուսախեժեր

240px|մինի|Խեժը սալորենու վրա
**Բուսախեժ**, բազմաշաքարներ կամ դրանց խառնուրդներ։ Անջատվում են մածուցիկ լուծույթների ձևով և պնդանում ապակենման զանգվածի ձևով՝ բույսերի հյուսվածքների մեխանիկական վնասվածքների կամ վարակիչ ախտահարումների ժամանակ։ Որոշ բուսախեժեր (արաբական, բալի) ստանում են նշանակալի քանակներով և օգտագործում են սննդի և դեղագործական արդյունաբերության, թղթի արտադրության մեջ, սոսինձների պատրաստման համար։ Հանածո բուսախեժ է նաև սաթը։

Կատեգորիա:Բազմաշաքարներ
Համերգ (մուլտֆիլմ, 1935)

**«Համերգ»** (), կարճ մուլտֆիլմ Միկի Մաուսի մասին, որը 1935 թվականի ստեղծել է Ուոլթ Դիսնեյ ընկերությունը։ Սա  առաջին ֆիլմն է Միկի Մաուսի մասին, որը կատարվել է եռագույն «Տեխնիկոլոր» () տեխնիկայով։ Մուլտֆիլմը 3-րդ տեղն է զբաղեցնում անիմացիայի պատմության մասնագետ Ջերի Բեքի 1994 թվականին կազմած 50 լավագույն մուլտֆիլմերի ցանկում։

## Սյուժե

Միկի Մաուսի՝ այգում ելույթ ունեցող նվագախումբը կատարում է Ջոակինո Ռոսսինի «Վիլհելմ Տելլ» օպերայի նախերգանքը։ Պաղպաղակավաճառ Դոնալդ բադը այցելուներին բարձրաձայն առաջարկում է իր ապրանքը՝ այդ կերպ խանգարելով նվագախմբի դիրիժոր Միկի Մաուսին կենտրոնանալ։ Այնուհետև Դոնալն առանց հրավերի բարձրանում է բեմ, հանում իր ֆլեյտան ու սկսում է կատարել «Turkey in the Straw» այն նույն տեմպով, ինչ նվագախումբը։ Շուտով նվագախումբն սկսում է նվագակցել Դոնալդ բադին։ Բարկացած Միկին փորձում է ազատվել նոր կատարողից՝ կոտրելով նրա ֆլեյտան, սակայն Դոնալդը հանում է նորը և շարունակում նվագել։ Շուտով Միկին հասկանում է, որ Դոնալդն ունի տասնյակ ֆլեյտա, որոնցից մի քանիսը վերցնում է օդից։

Երբ նվագախումբն անցնում է նախերգանքի հաճորդ՝ «Storm» հատվածին, տորնադո է բարձրանում, և վախեցած հանդիսատեսը փախչում է այգուց։ Տորնադոն իր ճանապարհին հայտնված ամեն բան կլանում է՝ ներառյալ բեմը, որտեղ տեղակայված էին կատարողները, սակայն նվագախմբի մասնակիցները շարունակում են նվագել օդում։ Վերջապես տորնադոն խմբին շպրտում է ծառի վրա, և նախերգանքը մոտենում է իր ավարտին։ Հանդիսատեսներից միակ մնացածը Դոնալդ բադն էր, որը մեծ ոգևորությամբ ծափահարում է նվագախմբին։ Ապա հանում է ֆլեյտան և սկսում է կատարել իր մեղեդին, բայց խումբը երաժշտական գործիքները շպրտում է նրա վրա, քանի որ վերջիններս հոգնել էին այդ ամենից։

## Նվագախմբի անդամներ

* Միկի Մաուս (դիրիժոր)
* Գուֆի (կլառնետ)
* Գեդեոն այծ (տրոմբոն)
* Կլարաբել կով (ֆլեյտա)
* Հորացի Հորսեկոլեր (հարվածային գործիքներ)
* Փիթեր խոզուկ (տուբա)
* Փեդի խոզուկ (շեփոր)

## Մրցանակներ

* 1935 թվականին ֆիլմը մասնակցել է Վենետիկի կինոփառատոնին (Venice Film Festival) և հաղթել, իսկ Ուոլթ Դիսնեյը ստացել է լավագույն անիմացիայի համար  մրցանակ։

## Ծանոթագրություններ

## Արտաքին հղումներ
* Մուլտֆիլմի մասին *disneyshorts.org կայքում*
* 

Կատեգորիա:1935 ֆիլմեր
Կատեգորիա:Անգլերեն ֆիլմեր
Կատեգորիա:Walt Disney ստուդիայի կարճամետրաժ մուլտֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:1930-ականների ամերիկյան ֆիլմեր
Something in the Way You Move

**«Something in the Way You Move»**, բրիտանացի երգչուհի էլլի Գոլդինգի սինգլն իր «Delirium» երրորդ ստուդիական ալբոմից։ Երգը ԱՄՆ ռադիոյով ներկայացվել է 2016 թվականի հունվարի 19-ին։ Այն հասել է 51-րդ հորիզոնականին UK Singles Chart-ում և 43-րդ հորիզոնականին ամերիկյան Billboard Hot 100-ում։

## Քննադատություն
Երգը հիմնականում դրական արձագանքներ է ստացել երաժշտական քննադատների կողմից։ MTV News-ը երգը անվանել է «մաքուր փոփ երանություն»։ *Digital Spy*-ից Յան Սենդվելը այն անվանել է փոփ մոգություն և փոփ ոսկի։ Idolator-ից Բիանկա Գրեյսին երգը վառ է համարել և ասել է, որ չի զարմանա, եթե այն գրավի ռադիոկայանները։ *Music Times* ամսագիրը բացասական արձագանք է գրել՝ սինգլը անվանելով ունիվերսալ փոփ և հայտարարելով, որ դրանում ոչ մի հետաքրքիր կամ օրիգինալ բան չկա։ Pitchfork-ից Հեյզել Սիլսը գրել է, որ թեև երգը հաճելի է և մեղեդային, Սելենա Գոմեսն արդեն երգել է «Me & The Rhythm» նմանատիպ ստեղծագործությունը։

## Երաժշտական տեսահոլովակ
«Something in the Way You Move» երգի լիրիկական տեսահոլովակը թողարկվել է 2015 թվականի հոկտեմբերի 9-ին։ Պաշտոնական երաժշտական տեսահոլովակը նկարահանել է ռեժիսոր էդ Քոլմանը, իսկ պրեմիերան կայացել է 2016 թվականի փետրվարի 23-ին։ Տեսահոլովակում ցուցադրվում է Գոլդինգի կենդանի ելույթը Բելգիայի Անտվերպեն քաղաքում՝ *Delirium* համաշխարհային շրջագայության շրջանակներում։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 
* 

Կատեգորիա:2015 երգեր
Կատեգորիա:Բրիտանական երգեր
Կատեգորիա:Երգեր այբբենական կարգով
Կատեգորիա:Էլլի Գոլդինգի երգեր
Լիվրի-Գարգան

**Լիվրի-Գարգան** (ֆր.՝ Livry-Gargan. (. livʁi ɡaʁgɑ̃), քաղաք և համայնք Ֆրանսիայի Իլ դը Ֆրանս երկրամասի Սեն- Սեն Դենի դեպարտամենտում։ Փարիզի հյուսիսարևելյան արվարձանն է և ընկած է Ֆրանսիայի մայրաքաղաքի կենտրոնից՝ զրոյական կետից 15.6 կիլոմետր (9.7&nbsp;mi) հեռավորության վրա։

## Պատմություն
1869 թվականի մայիսի 20-ին Լիվրի-Գարգանի տարածքի մի մասը տրվել է Կլիշի սու Բուայիին, մի փոքր մաս էլ՝Գանյիին, որպեսզի կազմավորվի Լը Ռենսի համայնքը։

## Ժողովրդագրություն

## Տրանսպորտ
Լիվրի Գարգանը կապված չէ Փարիզի մետրոյի, տրանսպորտային RER համակարգի կամ արվարձանային երկաթուղային ցանցի հետ։ Նրան ամենամոտ կայարանը Սևրան-Լիվրի կայարանն է, որն ընկած է Փարիզի RER B գծի վրա։ Այդ կայարանը գտնվում է հարևան Սևրան համայնքում՝ Լիվրի-Գարգան քաղաքի կենտրոնից 1,9 կիլոմետր հեռավորության վրա։

## Կրթություն
Քաղաքում գործում են հետևյալ կրթօջախները. 9-ական նախակրթարան ու տարրական դպրոց, ցածր աստիճանի 4 և բարձր աստիճանի 2 ավագ դպրոց (լիցեյ)։

## Քույր քաղաքներ
* Ալմունյեկար, Իսպանիա
* Ֆյուրսթենֆելդբրուք, Գերմանիա
* Չերվետերի, Իտալիա
* Հարինգեյ, Միացյալ Թագավորություն

## Անվանի անձինք
* Գրեգորի Առնոլին, ծնված 1980թ., ֆուտբոլիստ
* Կասանդրա Բոգրան, ծնված 1997 թվականին, եռամարտիկ
* 2017 թվականին Փարիզի ոստիկանների վրա կրակոցներ արձակած Կարիմ Շեորֆի
* Լաետիտա Ավիա, ծնված 1985 թ., քաղաքական գործիչ
* Աիսսա Լաիդունի, ծնված 1996 թ., ֆուտբոլիստ

## Պատկերասրահ

Image:Livry-Gargan panorama lac Sevigne.jpg|Սևինյե լիճը 
Image:Livry-Carte de France dite d Etat-Major.jpg|Լիվրին 1870 թ. քարտեզին
Image:Livry-Gargan- la nationale.jpg|Ազգային 3-րդ ավտոմայրուղին Լիվրիի մերձակայքում
Image:La maison seigneuriale de Livry.jpg|Լիվրիի սենյորի տունը (1648 թ. գրավյուր)
Image:Livry-Gargan - Demeure de Mme de Sevigne.jpg|Լիվրիի աբբայությունը 1900-ական թթ.
Image:Livry carte de Cassini1.jpg|Լիվրին 1780 թ. քարտեզին (carte de Cassini)
Image:Livry-Gargan rue de l'église et la mairie.jpg|Լիվրիի կենտրոնական փողոցներից մեկը
Image:Livry-Gargan Quartier Bellevue01.jpg|Բելվյու թաղամասը
Image:Livry-Gargan - Immeuble Rue du Chateau.jpg|Դղյակ տանող ճանապարհը
Image:Livry-Gargan Hotel-de-Ville01.jpg|Համայնքապետարանը
Image:Livry-Gargan Parc de la mairie.jpg|Զբոսայգին
Image:Livry - La Carriere et la Passerelle.jpg|
Image:CPA Moquet Livry terminus du Tram.JPG|Տրամվայի կանգառ 20-րդ դարասկզբին
Image:Moquet Gargan Tramway.JPG|Տրամվայի կանգառ Գարգանում
Image:U 25500 Gargan station 01.jpg|Երկաթուղային կայարան Գարգանում
Image:Parc Lefevre1 Livry-Gargan.jpg|Լեֆևր զբոսայգին
Image:Livry-Gargan Parc Vincent-Auriol.jpg|Vincent-Auriol զբոսայգին
Image:Ville fleurie.svg]|
Լիսանդրո Ֆարմիկա

**Լիսանդրո Ֆարմիկա** (, ), ֆրանսիացի երգիչ, «Մանկական Եվրատեսիլ 2022»-ի հաղթողը։

## Կենսագրություն
Լիսանդրոն ծնվել է 2009 թվականին Տեդենում։ Տղան երգում է հինգ լեզվով, կրկնօրինակում արտասահմանյան սերիալներ ֆրանսերենով և երազում է դառնալ լոգոպեդ։ Նաև տղան ցանկանում է միանալ «Աստղային պատերազմներ» ֆրանշիզային։ Որպես ընտանի կենդանիներ պահում է մոպս և ճագար։ Դեռ հինգ տարեկանում տղան տարվել է Էլվիս Փրեսլիի ստեղծագործությամբ, ինչի պատճառով էլ ստացել է էլվիսանդրո զվարճալի մականունը։

Վաղ մանկությունից Լիսանդրոն սկսել է վոկալի դասեր ստանալ։ Նրան դասավանդողների թվում էին Մարինա Դ'Ամիկոն՝ xfactor-ի երկրորդ սեզոնի եզրափակիչի արծաթե մասնակիցը, և երգիչ Միկան։

## La voice kids France
Լիսանդրոյի դեբյուտը եղել է 2020 թվականին La voice kids France մրցույթում։ Կույր լսումների ժամանակ նա կատարել է «Too Much» երգը և ընդգրկվել Ջենիֆեր Բարտոլիի թիմում։ Մենամարտի փուլում կատարել է «Les Playboys» երգը։ Կիսաեզրափակչում երգել է «One Way of Another» երգը և մտել եզրափակիչ։ եզրափակիչ փուլում տղան հանդես է եկել «Blame it on a Bloogie» երգով, սակայն հաղթանակը բաժին է հասել Ռեբեկա Սայակին Պատրիկ Ֆիորեի թիմից։

## Մանկական Եվրատեսիլ 2022
2022 թվականի հոկտեմբերի 28-ին Ֆրանսիան Լիսանդրոյին հաստատել է որպես Մանկական Եվրատեսիլ երգի մրցույթի մասնակցի։ Մրցույթի ժամանակ տղան կատարել է «Oh, Mamman!» երգը ().

Ինքը՝ Լիսանդրոն, որպես մրցույթի մասնակից ընտրվելու առթիվ լի էր տպավորություններով․

2022 թվականի դեկտեմբերի 11-ին Լիսանդրոն հաղթել է Մանկական Եվրատեսիլում։ Նա վաստակել է 203 միավոր և դարձել երկրորդ հաղթողը Ֆրանսիայից։ Երկրորդ տեղը բաժին է հասել հայաստանցի երգչուհի Նարա Ղազարյանին։

## Ծանոթագրություններ

Կատեգորիա:2009 ծնունդներ
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Հոկտեմբերի 2 ծնունդներ
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Մանկական Եվրատեսիլի մասնակիցներ
Կատեգորիա:Ֆրանսիացի երգիչներ
Goodnight Moon

**«Goodnight Moon»**, ամերիկյան Shivaree ալտերնատիվ ռոք խմբի սինգլը իրենց  «*[[I Oughtta Give You a Shot in the Head for Making Me Live in this Dump]]*» ալբոմից։

Երգն առաջին անգամ հնչել է «Դոուսոնի ծովածոցը» հեռուստասերիալի երրորդ եթերաշրջանում 2000 թվականին, այնուհետև «Սպանել Բիլին։ Ֆիլմ 2» ֆիլմում։ Այն նաև ներառվել է այդ ֆիլմի սաունդթրեքում։ Երգը հնչում է նաև ֆրանսիական «Monique» ֆիլմի եզրափակիչ տեսարաններում և եզրափակիչ լուսագրերում։ Երգի վերաձայնագրված տարբերակը ներառվել է «Հույսի շողերի հավաքածուն» ֆիլմի սաունդթրեքում։

Այս երգի շնորհիվ շատ երաժշտասերներ Shivaree  խմբին համարում են մեկ հիթի արտիստներ։

## Երգացանկ
**Italian and UK CD single**
# "Goodnight Moon"&nbsp;– 4:05
# "Scrub"&nbsp;– 5:50
# "My Boy Lollipop"&nbsp;– 2:30

**French CD single**
# "Goodnight Moon"&nbsp;– 4:04
# "Scrub"&nbsp;– 5:47

## Հիթ-շքերթներ

## Թողարկման պատմություն

## Ծանոթագրություններ
Գվեն Այֆիլ

**Գվենդոլին Լ. Այֆիլ** (, ), ամերիկացի լրագրողուհի, հեռուստահաղորդող և գրող։  2008 թվականին պարգևատրվել է Պիբոդի մրցանակով։ Նրա անունը 2012 թվականին հանդիսավոր կերպով գրվել է Աֆրոամերիկացի լրագրողների ազգային ասոցիացիայի փառքի սրահում։

## Կենսագրություն
Գվեն Այֆիլը ծնվել է 1955 թվականի սեպտեմբերի 29-ին Նյու Յորքում՝ Ջամայկա շրջանում։ Նա հոգևորականի ընտանիքում վեց երեխաներից հինգերորդն էր։
Նրա ամբողջական անունը ծննդյան պահին եղել է **Գվենդոլին Լ. Այֆիլ,** բայց նա երբեք չի բացել գաղտնիքը՝ ինչ է նշանակել իր երկրորդ անունը՝ «Լ»–ը, որը իրեն դուր չի եկել։

Այֆիլը 1977 թվականին ավարտել է Բոստոնի Սիմոնս քոլեջը՝ ստանալով արվեստի բակալավրի աստիճան։

Դեռևս քոլեջում նա սկսել է հոդվածներ գրել տեղական թերթերի համար։ 1981–1984 թվականը նա աշխատել է*The Baltimore Sun* թերթի խմբագրությունում, 1984–1991 թվականը՝ «Վաշինգտոն Փոստ»-ում, 1991–1994 թվականը՝ «Նյու Յորք Թայմս»-ում։ 1994 թվականին նա աշխատանք է ստացել NBC հեռուստաալիքում։ 1999 թվականի հոկտեմբերից Այֆիլը դարձել է «Washington Week» ծրագրի ղեկավար և ազգային հեռուստաալիքում առաջին քաղաքական թոք շոու վարող թխամորթ կին։ Այֆիլը դարձել է առաջին թխամորթ կինը, որ վարել է վիցե-նախագահական դեբատներ։ Գվեն Այֆիլը 2004 թվականի հոկտեմբերի 5-ին դեբատ է վարել փոխնախագահ, հանրապետական ​​Դիք Չեյնիի և Հյուսիսային Կարոլինայի սենատոր, դեմոկրատ Ջոն Էդվարդսի հետ։ Այնուհետև նա բազմաթիվ բանավեճերի հաղորդավար է եղել (այդ թվում՝ Ջո Բայդենի և Սառա Փեյլիի Հիլարի Քլինթոնի և Բեռնի Սանդերսի): Այֆիլը  «Քաղաքականությունը և մրցավազքը Օբամայի դարաշրջանում» բեսթսելլերի հեղինակն է, որը հրատարակվել է Բարաք Օբամայի երդմնակալության օրը։

### Հիվանդություն և մահ
Այֆիլը մահացել է կրծքագեղձի քաղցկեղից 2016 թվականի նոյեմբերի 14-ին 61 տարեկան հասակում։  *CNN* հեռուստաալիքի տվյալներով՝  Այֆիլը անցկացրել է իր վերջին օրերը Վաշինգտոնում, Կոլումբիայի մարզում և  Խոսպիսում՝ շրջապատված հարազատներով և ընկերներով։

## Անձնական կյանք
Այֆիլը երբեք ամուասնացած չի եղել և երեխա չի ունեցել։

## Մրցանակ
Գվեն Այֆիլը, աշխատելով Հանրային հեռարձակման ծառայությունում, 2008 թվականին նախընտրական կամպանիայի լուսաբանման համար պարգևատրվել է Պաբոդիի մրցանակով։ Նրա անունը 2012 թվականին հանդիսավոր կերպով գրանցվել Է Աֆրոամերիկացի լրագրողների ազգային ասոցիացիայի փառքի սրահում։

## Ծանոթագրություններ

## Արտաքին հղումներ
* Gwen Ifill на PBS NewsHour
* Gwen Ifill на Washington Week 
* на C-SPAN
* Archive of American Television
* «Памяти Гвен Айфил» PBS NewsHour, November 14, 2016

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի կին լրագրողներ
Կատեգորիա:Ամերիկացի հաղորդավարներ
Կատեգորիա:21-րդ դարի ամերիկացի կին գրողներ
Սերգեյ Զատիկյան

**Սերգեյ Բենիկի (Բենինի, Բենիամինի) Զատիկյան** (), հայ խորհրդային ֆուտբոլիստ, դարպասապահ, մարզիչ։

## Կենսագրություն
Հանդես է եկել Երևանի «Դինամո» (1947, 1949-1953) և «Սպարտակ» (1948, 1954-1962) ակումբներում։ ԽՍՀՄ առաջնությունում 1949-1950, 1960-1962 թվականներին անցկացրել է 56 հանդիպում։

ԽՍՀՄ Գավաթի եզրափակչի մասնակից (1954 թվական)։

1961 և 1963 թվականներին եղել է «Սպարտակի»/«Արարատի» մարզիչ։

Աշխատել է որպես մանկական մարզիչ։

Ճանաչվել է Հայաստանի 20-րդ դարի լավագույն դարպասապահ։

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով
Հովհաննես Աբրահամյան

**Հովհաննես Հակոբի Աբրահամյան** (),  հայ խորհրդային ֆուտբոլիստ (հարձակվող), մարզիչ, մրցավար։

## Կենսագրություն
Կարիերայի մեծ մասն անցկացրել է խորհրդային առաջնության երկրորդ խմբի «Դինամո» Երևան (1952-1953), «Սպարտակ» Երևան (1954-1958), «Շիրակ» (Լենինական) (1959-1960), «Նաիրի» (Երևան) (1961) թիմերում։ «Ա» խմբում 1961-1962 թվականներին Երևանի «Սպարտակի» կազմում մասնակցել է 22 հանդիպման, խփել է 3 գոլ։

1956 թվականին Հայկական ԽՍՀ հավաքականի կազմում մասնակցել է ԽՍՀՄ ժողովուրդների սպարտակիադային։

ԽՍՀՄ Գավաթի եզրափակչի մասնակից (1954 թվական)։

Եղել է Երևանի «Արարատ» թիմի մարզիչ (1967, 1973-1975) և պետ, «Կոտայք» Աբովյան ակումբի պետ  (1990) և գլխավոր մարզիչ (1992)։

Խաղեր է վարել որպես եզրային մրցավար։

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Դինամո Երևանի ֆուտբոլիստներ
Կատեգորիա:Խորհրդային ֆուտբոլային մրցավարներ
Կատեգորիա:Խորհրդային ֆուտբոլիստներ
Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Մերխավ մուգան

**Մերխավ մուգան** ( - պահպանվող տարածք), որը նաև հայտնի է որպես «*միկլաթ*» կամ որպես «*մամադ»*, անվտանգության ուժեղացված սենյակ, որը Իսրայելի օրենքով պահանջվում է բոլոր նոր շենքերում։ Մերխավ մուգանը համարվում է առավել նախընտրելի ռմբապաստարան, երբ նախազգուշացման ժամանակը շատ կարճ է բնակիչների որոշ հեռավորության վրա գտնվող ապաստարան հասնելու համար։ Այն նաև առաջարկում է բարձր աստիճանի պաշտպանություն հրթիռներից և քիմիական զենքից։

## Պատմություն
[մինի|Թամա 38-ի համաձայն ամրացված շենք [Հայֆայում]]
Անվտանգության սենյակները կառուցվում են 1951 թվականի քաղաքացիական պաշտպանության օրենքի հիման վրա, որը մի քանի վերանայման է ենթարկվել։  Այն բանից հետո, երբ Պարսից ծոցի պատերազմում Իսրայելը ենթարկվել է  Scud հրթիռների հարձակման, Իսրայելի ներքին ճակատի հրամանատարությունը սահմանել է քաղաքացիական պաշտպանության նոր ուղեցույցներ։ 1992 թվականին կազմվել են տեխնիկական բնութագրեր բնակելի տներում հատուկ պահպանվող տարածքների համար։ Մերխավ մուգանը կարող է դիմակայել սովորական զենքերի պայթյուններին և բեկորներին և առաջարկում է պաշտպանություն քիմիական և կենսաբանական զենքերից։ Ունի երկաթբետոնե պատեր և առաստաղներ՝ 20-30 սմ հաստությամբ հատակներ և հերմետիկ պողպատե դռներ և պատուհաններ։

## Տեսակներ
* *Միկլաթ ցիբուրի* (מקלט ציבורי) - հասարակական ապաստարան, մասամբ ստորգետնյա շինություն՝ տեղադրված բնակելի թաղամասերում։ Դրանք սովորաբար օգտագործվում են համայնքի կարիքների համար (ակումբներ, կրթության հաստատություններ և այլն)։ Պահպանվում է տեղական կառավարման և Home Front-ի կողմից։ Դրանք գտնվում են փողոցներում և հասարակական նշանակության օբյեկտների մոտ։ 
* *Միկլաթ բեբայիթմեշուտաֆ* (מקלט בבית משותף) - ապաստան համատիրությունում, շինություն, որը կառուցված է որպես համատիրություն հայտարարված շենքի մեջ (սովորաբար ցածրահարկ շենքում ) այն ներառում է բոլոր այն հարմարությունները, որոնք ունի հասարակական ապաստարանը, սակայն պահպանվում է շենքի բնակիչների կողմից։
* *Մերխավ մուգան դիրաթի* (מרחב מוגן דירתי կամ ממ״ד) - տեղադրվում է բնակելի բնակարաններում
* *Մերխավ մուգան կոմատի* (מרחב מוגן קומתי կամ ממ״ק) - ընդհանուր տարածք բազմաբնակարան շենքերում, որտեղ չկա *Մերխավ Մուգան Դիրատի* յուրաքանչյուր բնակարանում և այլ բազմահարկ շենքերում (հիմնականում գրասենյակներ և արդյունաբերություն)։
* *Մերխավ մուգան մոսադի* (מרחב מוגן מוסדי կամ ממ״מ) - տեղադրված է յուրաքանչյուր հասարակական կառույցում։
[մինի|[Սդերոտում *Մերխավ մուգան դիրաթի*ի ամրացված սենյակների կառուցումը որպես գոյություն ունեցող շենքի հավելում, որը կատարվել է Քասամ հրթիռների դեմ]]

## Տես նաև
* Իսրայելի ճարտարապետություն

## Ծանոթագրություններ

Կատեգորիա:Ազգային անվտանգություն
Կատեգորիա:Իսրայելի անվտանգության ծառայություններ
Կատեգորիա:Իսրայելի մշակույթ
Կատեգորիա:Քաղաքացիական պաշտպանություն
Կարապետ Կարամատոզյան

**Կարապետ (Կարպ, Կարպո) Մատվեյի Կարամատոզյան** (), խորհրդային ֆուտբոլիստ, հարձակվող։

## Կենսագրություն
Հանդես է եկել «Դինամո» (Բաթում), «Լոկոմոտիվ» (Թբիլիսի), «Սպարտակ» (Երևան) և «Դինամո» (Երևան) թիմերում։

«Ա» դասում 4 գնդակ է խփել Կիևի «Լոկոմոտիվի» դարպասը։

Մասնակցել է Հայրենական մեծ պատերազմին՝ առաջին օրվանից մինչև Բեռլին, ստացել է շքանշաններ։

Մտերիմ է եղել Բորիս Պայչաձեի հետ։

## Ձեռքբերումներ
*Վրացական ԽՍՀ (1938) և Հայկական ԽՍՀ (1939, 1946) չեմպիոն

## Ելույթների վիճակագրություն

## Ընտանիք
Տատը՝ Սոֆյա Մատվեյի Գափոյանը (ամուսնական ազգանունը՝ Կարամատոզյան), ծնունդով եղել է Թուրքիային անցած Արդվինի նահանգից, արծաթե սափորով դուրս էր գալիս ցարական գնացքի մոտ՝ ողջունելու երկրամաս այցելած կայսր Նիկոլայ II-ին։

## Ծանոթագրություններ

## Արտաքին հղումներ
* 

Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Դինամո Բաթումի ֆուտբոլիստներ
Կատեգորիա:Դինամո Երևանի ֆուտբոլիստներ
Կատեգորիա:Լոկոմոտիվ Թբիլիսիի ֆուտբոլիստներ
Կատեգորիա:Կարմիր աստղի շքանշանի ասպետներ
Կալյուիր է Կյուիր

**Կալյուիր է Կյուիր** (ֆր.՝ Caluire-et-Cuire. ; kalɥiʁ e kɥiʁ), քաղաք և համայնք Ֆրանսիայի հարավ-արևելքում՝ Օվերն-Ռոն-Ալպեր երկրամասի Լիոնի մետրոպոլիսային շրջանում։ Ընկած է Լիոն քաղաքից 4 կիլոմետր դեպի հյուսիս-արևելք և նրա արվարձանների մեջ մեծությամբ հինգերորդն է։

## Ժողովրդագրություն

## Պատկերասրահ

Image:Caluire cp.jpg|Մեծ փողոցը 1940 թվականին
Image:Caluire Bellevue4.JPG|Կալյուիրի Բելվյու հրապարակը
Image:Caluire 002.JPG|
Image:Caluire st clair 001.JPG|Առևտրի կենտրոնը
Image:Maison du docteur Dugoujon.jpg|Դոկտոր Դյուգուժոնի տունը


## Ծանոթագրություններ

## Գրականություն
* Martin Basse et Jo Basse (préf. Frédéric Dugoujon, François Peissel), Histoire de Caluire-et-Cuire : Commune du Lyonnais, Lyon, Éditions FOT, 1976, 281 p. Ouvrage utilisé pour la rédaction de l'article
* Jo Basse, Francis Lavorel et Louis Naumin, Caluire-et-Cuire : Histoire de Quartiers, Lyon, 1998, 164 p. (ISBN 2-9512566-0-4) Document utilisé pour la rédaction de l’article
* Victor Mangola, Patrimoine de Caluire-et-Cuire : Montessuy, vol. II, Lyon, Association pour la promotion de l’histoire de Caluire-et-Cuire, 2007, 110 p.
* Bernard Thivoyon, Patrimoine de Caluire-et-Cuire : Caluire-et-Cuire et ses rues, vol. III, Lyon, Association pour la promotion de l’histoire de Caluire-et-Cuire, septembre 2008, 63 p.
* Victor Mangola, Bernard Thivoyon et Gérard Carret, Patrimoine de Caluire-et-Cuire : Vie d'hier, vie d'aujourd'hui, vol. IV, Lyon, Association pour la promotion de l’histoire de Caluire-et-Cuire, 2009, 119 p. Document utilisé pour la rédaction de l’article
* Robert Dubuis, Anne-Marie Chomel, Brigitte Peloux-Chardiny et Jean-Étienne Gonon, Patrimoine de Caluire-et-Cuire : Les maraîchers, vol. V, Lyon, Association pour la promotion de l’histoire de Caluire-et-Cuire, 2010, 137 p. (ISBN 978-2-9512566-4-4)
* Laurent Michel (préf. Michel Garnier, ill. David Giraudon, photogr. Max Martin), Le Mont d'Or lyonnais et son Val de Saône, Cluny, JPM Éditions, 2005, 305 p. (ISBN 2-84786-033-9), p.&nbsp;247-256
* Christian Fougerouse (préface Claude Longre), Jasmins et fleurs d'oranger à Caluire et Cuire (1756-1941), éditions Cei (Lyon), 2017, 328 pages.

## Արտաքին հղումներ

* Քաղաքային խորհրդի կայքէջը (ֆրանսերեն)

Կատեգորիա:Ֆրանսիայի քաղաքներ
Կատեգորիա:Ֆրանսիայի համայնքներ
Կատեգորիա:Լիոն
Կատեգորիա:Ֆրանսիայի բնակավայրեր